Disusun ku : Ust. Saepudin, S.Ag. Taun : 2009 M/1429 H "Mangka sanghareupkeun beungeut anjeun kalawan lempeng kana agama Allah; (tetepkeun dina) fitrah Allah anu parantos nyiptakeun jalma-jalma numutkeun fitrah eta. Teu aya parobahan dina fithar Allah. (Eta teh) agama anu lempeng; tatapina lolobana jalma teu nyaraoheun". (Ar-Rum : 30) Puji sinareng syukur kasanggakeun ka dzat Nu Maha Ghafur, kalayan taufik, hidayah sareng inayah-Na urang sadaya tiasa nyumponan kana salah sawios rukun Islam anu lima, nyatanya puasa salami sasasih. Mudah-mudahan ibadah saom urang ditampi ku Allah SWT kalawan diwuwuh ku karidoan Mantena, amin ya robbal 'alamin. ﻢﯾﺮـــﻛ ﺎﯾ ﻞـــﺒﻘﺗ ﻢــــﻜﻣ ﺎــــﯿﺻو ﺎـــﻨﻣ ﺎﯿــﺻ ﻢــﻜـــﻣو ﺎﻨـــﻣ ﷲا ﻞــﺒﻘ ﺗ ﻢـــﻠـــﻌﻟا ﻊﯿﻤـــﺴﻟا ﺖﻧا ﻚﻧا Sholawat kalih salam mugia salamina dilélérkeun ka panutan alam nyatanya habibana wanabiyana Muhammad SAW, kalih kulawarga, shahabat, aktut umatna anu mutaba'ah kana ajaran mantenna dugi ka yaumil qiyamah. Hadirin, jamaah Idul Fitri rohimakumulloh. Ibadah saom téh diwajibkeun ka urang sadaya salaku umat Islam ngarupakeun sarana ujian ti Allah anu buah tina lulusna ujian éta urang sadaya baris dicap sebagai "mutaqin". Derajat mutaqin ieu ngarupakeun derajat anu paling dipikapalay ku sadayana umat Islam. Sabab surga anu legana saamparan bumi jeung langit dicawiskeun keur jalma anu mutaqin. Sakumaha pidawuh-Na : 1
Jeung kudu gagancangan aranjeun dina ngahontal panghampura Pengeran maraneh jeung ngahontal surga anu legana samparan bumi jeung langit anu dicawiskeun keur jalma anu mutaqin. (QS. Ali-Imran : 133) Ujian ti Allah imma nu beurat atawa nu hampang bakal ditibankeun ka jalma mu'min gumantung kana kadar akimanan jeung kelas kamampuhanana. Contona ujian di sakola, soal keur budak SD moal sarua jeung soal keur budak SMP jeung saterusna. Kitu deui kadar kaimanan hiji jalma bakal diujina ku Allah gumantung kana tingkatan hiji-hijina jalma. Dina hal ieu Allah SWT moal ngantep kitu-kitu wae ka jalma anu ngaku dirina iman bari acan diuji. Sakumaha pidawuh-Na :
"Alif laam miim. Naha manusa teh ngareken yen maranehna bakal diantepkeun (kitu- kitu bae) ngaromong : Abdi sadaya iman, sedengkeun maranehna teu diuji ? Jeung saestuna Kami geus nguji ka jalma-jalma samemeh maranehna. Mangka satemenna Allah uninga ka jalma-jalma anu jujur jeung Allah oge uningaeun ka jalma-jalma anu barohong." (QS. Al-Ankabut : 1-2) Hadirin jamaah iedul fitri rohimakumulloh, Saupamina dina predikat haji jalma aya istilah haji makbul, haji mabrur, tawa haji mardud. Saleresna dina ibadah saom oge sami aya istilah éta, nyaéta saom anu paling dipiharep kuurang sadaya taya sanes saom anu makbul tur mabrur. Saom anu makbul hatosna saom anu ditarima ku Gusti Allah kalawan teu géséh saeutik-eutik acan sasuai jeung gawé urang sadayana. Luyu sareng jangji Mantenna :
(kalawan ngadawuh) : Saestuna Kami moal mopolerkeun kana amalna jalma-jalma anu beramal di antara maraneh, imma lalaki waimma awewe" (QS. Ali Imran : 195) "Mangka Pangeran maranehna nyumponan kana pamentana Sedengkeun saom anu mabrur nyaéta saom anu sampurna, saé nyorang kana kakuduan numutkeun aturan agama. Tinemu syarat rukunna, fardlu, sunnahna. Lain ngan saukur puraga tamba kadengda. Leres-leres didadasaran ku imanan wahtisabani : iman anu pinuh ku rasa khusyu' jeung kaikhlasan, ngawungkulkeun kana miharep ridlo Allah SWT. Tah saom anu kieu téh kaasup saom anu bakal meunang jaminan panghampura Allah tina dosa-dosa sataun anu geus ka tukang. ﺪﻤﺤﻟا ﷲو ﺮﺒﻛا ﷲا ﺮﺒﻛا ﷲا ﺮﺒﻛا ﷲا Ku jalan tahaduts binni'mat urang sadaya ngarasa yén dina jiwa urang téh aya saeutik-eutikeun setruman iman. Anu Alhamdulillah wasyukrulillah geuning saom anu saméméhna mah dianggap beurat jeung seungah téh geuning teu sakara-kara, teu 2
burung tamat. Nanging raraosan kitu téh memang teu dilepatkeun tapi kirang saé numutkeun ahli ibadah mah. Sabab justru jalma anu maqom ibadahnya tos nyorang kana derajat béh luhur mah justru paragatna jeung bulan Ramadlan téh maranéhna ngarasa hanjelu, nalangsa, jeung kuciwa. Alesanana nyaéta yén maranéhna gedé keyakinan yén teu aya deui kesempatan keur ngalintuh-lintuh amal hadé lintang di bulan suci Ramadlan, sedengkeun Ramadhan nu bakal datang tacan tangtu bisa kasorang deui. Sabalikna keur urang anu ngarumasakeun masih kénéh canéhdér dina kaimanan jeung kayakinannana, justru ninggang dina sababaraha poé deui rék manggih lebaran téh bungah bungangang anu taya papadana. Mun sok komo lamun dibéré rijki anu rada loba. Bisa sagala kabeuli, kumpul riung jeung kadang wargi, silih lubarkeun dosa silih papatkeun kasono. Bisa liar deui abring-abringan, sukan-sukan balakécrakan. Malah lamun dititénan mah jalma anu pangsagedna sukan-sukan dina lebaran téh justru jalema-jalema anu teu pati paruasa. Katambah deui daékna kumpul gaul jeung batur sotéh pédah waé manéhna boga rasa pang "éééyna" dina pamér harta jeung kaboga. Peupeujeuh para dulur sadaya, kaayaan urang dina poé ieu téh diitilahkeunana : kayauma waladathu ummuhu (ibarat budah anu kakara dipedalkeun ku indungna) dina pada bersihna jalma tina dosa. Godaan-godaan pasti loba anu rangsong pikeun ngokotoran jiwa urang sadaya. Pang-pangna urusan riya', pamér, hayang kaeuleuh ku batur, kayang kapuji ku papada jalma; éta téh pagawéan anu bakal ngaduruk amal hadé urang sadaya. ﺪﻤﺤﻟا ﷲو ﺮﺒﻛا ﷲا ﺮﺒﻛا ﷲا ﺮﺒﻛا ﷲا Pamungkas, hayu urang ngadu'a ka Gusti Nu Maha Suci, mudah-mudahan saom urang sadaya ditampi kumanten-Na kalawan diraksa tida amaliyah-amaliyah anu mantak ngaruksak amal hadé urang, diwuwuh ku keberkahan sareng ridlo Allah SWT. Amin ya robbal 'alamin. ﮫﺗوﻼﺗ ﻢﻜﻨﻣو ﻲﻨﻣ ﻞﺒﻘﺗو ﻢﯿﻜﺤﻟا ﺮﻛﺬﻟاو ﺔﯾﻻا ﻦﻣ ﻲﻨﻌﻔﻧو ﻦﯿﻤﻠﺴﻤﻟا ﻊﯿﻤﺠﻟو ﻢﻜﻟو ﻰﻟ ﷲا كرﺎﺑ ﻢﯿﺣﺮﻟا رﻮــــﻔﻐﻟا ﻮھ ﮫﻧا 3
KANA KHUTBAH KA-II Cijulang, Ramadhan 1429 H Nu Nyusun ; Ust. Saepudin, S.Ag. 4